**ELŐTERJESZTÉS**

Bonyhád Város Önkormányzati Képviselő-testületének 2022. július 27-i

rendes/rendkívüli testületi ülésére

|  |  |
| --- | --- |
| Tárgy: | Gazdasági Ellátó Szervezet vezetője bérének megállapítása |
| Előterjesztő: | Filczinger Ágnes jegyző |
| Előterjesztést készítette: | Filczinger Ágnes jegyző |
| Előterjesztés száma: | 128. sz. |
| Az előterjesztés a jogszabályi feltételeknek megfelel: | dr. Márton Antal aljegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

Bonyhád Város Önkormányzata Képviselő-testülete 2022. június 30-i ülésén a 131/2022. (VI. 30.) számú határozatában döntött 2022. augusztus 1. napjától - öt éves határozott időtartamra -Dani Beáta intézményvezetői megbízásáról a Gazdasági Ellátó Szervezet élére.

Az előterjesztés és határozati javaslat, és így a döntés is - a pályázati kiírásnak megfelelően – azt tartalmazta, hogy a képviselő-testület illetményét a közalkalmazottak jogállásáról szóló 1992. évi XXXIII. törvény rendelkezéseinek megfelelően állapítja meg. Ez a rendelkezés azonban nincs tekintettel a Képviselő-testület 2022. évi költségvetési rendelettel elfogadott döntésére, amellyel az önkormányzati intézményeknél bérfejlesztést hajtott végre. Jelen előterjesztésben javaslom az intézményvezető bérét Bonyhád Város Önkormányzat 2022. évi költségvetéséről szóló 4/2022. (II. 15.) önkormányzati rendeletében foglaltaknak megfelelően havi bruttó 390.000,- forintban meghatározni.

Kérem a tisztelt Képviselő-testületet a határozati javaslat megvitatására és elfogadására!

**Határozati javaslat:**

Bonyhád Város Önkormányzati Képviselő-testülete 131/2022. (VI. 30.) számú határozatában megbízta Dani Beátát 2022. augusztus 1. napjától 2027. július 31. napjáig - öt éves határozott időtartamra - a Gazdasági Ellátó Szervezet intézményvezetői feladatainak ellátásával.

Munkabérét a Képviselő-testület – figyelemmel Bonyhád Város Önkormányzat 2022. évi költségvetéséről szóló 4/2022. (II. 15.) önkormányzati rendeletére - bruttó 390.000,- forint/hó összegben határozza meg, amely a közalkalmazottak jogállásáról szóló 1992. évi XXXIII. törvény 70.§ (2) bek. a) pontja alapján 60.000,- forint magasabb vezetői pótlékot foglal magában.

A képviselő-testület felkéri a polgármestert, hogy a vezetői megbízással kapcsolatos munkáltatói feladatokat végezze el.

Ezzel egyidejűleg a 131/2022. (VI.30.) számú határozat munkabérre vonatkozó rendelkezései hatályukat vesztik.

Határidő: azonnal
Felelős: Filóné Ferencz Ibolya polgármester

Végrehajtásért felelős: Filczinger Ágnes jegyző

Bonyhád, 2022. július 20.

 Filczinger Ágnes

 jegyző